Ehdotus neuvoston asetukseksi Euroopan yhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen, kauppalaskuilmoitusten ja EUR.2-lomakkeiden laatimisen helpottamiseksi /* KOM/2000/0536 lopull. - ACC 2000/0232 */





Ehdotus NEUVOSTON ASETUKSEKSI Euroopan yhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen, kauppalaskuilmoitusten ja EUR.2-lomakkeiden laatimisen helpottamiseksi (komission esittämä) PERUSTELUT Asetuksen (ETY) N:o 3351/83 14 päivältä marraskuuta 1983 Euroopan yhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen, kauppalasku- ilmoitusten ja EUR.2-lomakkeiden laatimisen helpottamiseksi. Tähän helpottamiseen pyritään järjestelmällä, johon kuuluvat hankkijan ilmoitukset ja niiden paikkansapitävyyden todistavat INF 4 -tiedotustodistukset, jotta alkuperäasema voidaan todistaa haettaessa EUR.1-tavaratodistusta tai laadittaessa EUR.2-lomaketta. Asetusta (ETY) N:o 3351/83 ei ole muutettu sitten sen antamisen, joten siinä ei oteta huomioon tullialan yleistä kehitystä eikä erityisesti etuuskohtelualkuperäsääntöjen kehitystä. Asetuksen (ETY) N:o 3351/83 uudistamistarve on käynyt ilmeiseksi erityisesti, koska etuuskohtelualkuperän osoittamiseksi on otettu käyttöön kauppalaskuilmoitus, ja valtuutetun viejän luvan soveltamiselle rajojen yli on tarpeen saada oikeusperusta. Tämän ehdotuksen tavoitteena on: - mahdollistaa hankkijan ilmoitusten käyttäminen todisteena tavaroiden alkuperäasemasta kauppalaskuilmoitusta tehtäessä, ja - säätää siitä, että yhteisön viejä, joka vie tavaroita sellaisesta yhdestä tai useammasta jäsenvaltiosta, johon se ei ole sijoittautunut, ja joka haluaa toimia tietyissä yksipuolisissa etuuskohtelujärjestelyissä ja etuuskohtelusopimuksissa tarkoitettuna valtuutettuna viejänä, tarvitsisi ainoastaan yhden luvan. Tämä on ehdotuksen tavoite. Komissio pyytää neuvostoa hyväksymään sen. 2000/0232 (ACC) Ehdotus NEUVOSTON ASETUKSEKSI Euroopan yhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen, kauppalaskuilmoitusten ja EUR.2-lomakkeiden laatimisen helpottamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen [1], [1] EYVL L sekä katsoo seuraavaa: (1) Euroopan talousyhteisön ja tiettyjen maiden välistä etuuskohteluun oikeutettua kauppaa koskevissa säännöksissä vahvistetusta menettelystä EUR.1-tavaratodistusten antamisen ja EUR.2-lomakkeiden laatimisen helpottamiseksi 14 päivänä marraskuuta 1983 annetussa neuvoston asetuksessa (ETY) N:o 3351/83 [2] säädetään yhteisöstä tiettyihin sen ulkopuolisiin maihin suuntautuvaa vientiä koskevien etuuskohtelualku- peräsääntöjen asianmukaisesta soveltamisesta. [2] EYVL L 339, 5.12.1983, s. 19. (2) Tullialalla on tapahtunut monia muutoksia asetuksen (ETY) 3351/83 antamisen jälkeen. (3) Yhtenäismarkkinoilla on havaittu, että yritykset, jotka vievät tavaroita sellaisesta yhdestä tai useammasta jäsenvaltiosta, johon ne eivät ole sijoittautuneet, ja jotka haluavat käyttää yksinkertaistettuja menettelyjä alkuperäselvityksen antamiseksi, joutuvat joskus hakemaan erillistä lupaa kunkin vientijäsenvaltion osalta. Olisi toivottavaa, että tilannetta yksinkertaistettaisiin varmistaen kuitenkin samalla etuuskohtelujärjestelyjen asianmukainen toiminta. (4) Alkuperäselvitysten antamisesta tai tarkastamisesta vastaavien viranomaisten on voitava täyttää suosituimmuussopimuksista johtuvat yhteisön sitoumukset asetetuissa määräajoissa. (5) Selvyyden vuoksi asetus (ETY) N:o 3351/83 olisi korvattava, ON ANTANUT TÄMÄN ASETUKSEN: 1 artikla Soveltamisala Tämän asetuksen säännösten tavoitteena on helpottaa: a) jäsenvaltioiden viranomaisten EUR.1-tavaratodistusten antamista sekä yhteisön viejien kauppalaskuilmoitusten tai EUR.2-lomakkeiden laatimista, b) useissa jäsenvaltiossa voimassa olevien valtuutetun viejän lupien antamista, c) jäsenvaltioiden välisen hallinnollisen yhteistyön menetelmien toimintaa. 2 artikla Hankkijan ilmoitukset ja niiden käyttö 1. Hankkijan on annettava ilmoituksella tietoja tuotteiden asemasta yhteisön etuuskohteluun oikeuttavien alkuperää koskevien sääntöjen osalta. 2. Viejien on käytettävä hankkijan ilmoituksia todisteina erityisesti EUR.1-tavaratodistusten antamista koskevien hakemusten tueksi taikka kauppalaskuilmoitusten tai EUR.2-lomakkeiden laatimisen perustana. 3 artikla Hankkijan ilmoitusten tekeminen Jäljempänä 4 artiklassa tarkoitettuja tapauksia lukuun ottamatta hankkijan on laadittava jokaisen tavaralähetyksen osalta erillinen ilmoitus. Hankkijan on sisällytettävä kyseinen ilmoitus joko lähetykseen liittyvään kauppalaskuun tai lähetysluetteloon tai lähetykseen liittyvään muuhun kaupalliseen asiakirjaan, jossa tavarat kuvaillaan riittävän yksityiskohtaisesti, jotta ne voidaan tunnistaa. Hankkija voi tehdä ilmoituksen milloin tahansa, myös tavaroiden toimittamisen jälkeen. 4 artikla Hankkijan pitkäaikaisilmoitukset 1. Kun hankkija toimittaa tietylle asiakkaalle säännöllisesti tavaroita, joiden etuuskohteluun oikeuttavien alkuperäää koskevien sääntöjen mukaisen aseman oletetaan pysyvän samana pitkähkön ajan, hän voi esittää yhden ainoan ilmoituksen näiden tavaroiden myöhempiä lähetyksiä varten, jäljempänä 'hankkijan pitkäaikaisilmoitus'. Hankkijan pitkäaikaisilmoitus voidaan antaa enintään yhdeksi vuodeksi ilmoituksen antamispäivästä. 2. Hankkijan pitkäaikaisilmoitus voidaan antaa taannehtivin vaikutuksin. Tällöin sen voimassaoloaika ei saa olla pidempi kuin yksi vuosi sen voimaantulopäivästä. 3. Hankkijan on ilmoitettava ostajalle välittömästi, kun hankkijan pitkäaikaisilmoitus ei enää ole voimassa toimitettujen tavaroiden osalta. 5 artikla Hankkijan ilmoitusten muoto ja laatiminen 1. Hankkijan ilmoitus etuuskohteluun oikeuttavan alkuperäaseman saavuttaneista tuotteista on laadittava liitteessä I esitetyssä muodossa ja pitkäaikaisilmoitus liitteessä II esitetyssä muodossa. 2. Hankkijan ilmoitus tuotteista, joille on suoritettu yhteisössä valmistus tai käsittely, joka ei ole antanut niille etuuskohteluun oikeuttavaa alkuperäasemaa, on laadittava liitteessä III esitetyssä muodossa ja pitkäaikaisilmoitus liitteessä IV esitetyssä muodossa. 3. Hankkijan ilmoituksessa on oltava hankkijan käsin kirjoittama alkuperäinen allekirjoitus ja se voidaan laatia valmiille lomakkeelle. Kun kauppalasku ja hankkijan ilmoitus laaditaan tietokoneella, ilmoitusta ei kuitenkaan tarvitse allekirjoittaa käsin, jos hankkija antaa asiakkaalle kirjallisen sitoumuksen siitä, että hän ottaa jokaisesta hankkijan ilmoituksesta, josta hänet voidaan tunnistaa, täyden vastuun, niin kuin hän olisi käsin allekirjoittanut sen. 6 artikla INF 4 -tiedotustodistukset 1. Tarkastaakseen hankkijan ilmoituksen oikeellisuuden tai aitouden tulliviranomaiset voivat pyytää viejää hankkimaan hankkijalta INF 4 -tiedotustodistuksen käyttämällä liitteessä V esitettyä lomaketta. 2. INF 4 -tiedotustodistuksen antavat sen jäsenvaltion tulliviranomaiset, johon hankkija on sijoittautunut. Kyseisillä viranomaisilla on oikeus vaatia todisteita sekä tarkastaa hankkijan tilejä tai tehdä muita tarpeellisina pitämiään tarkastuksia. 3. Tulliviranomaisten on annettava INF 4 -tiedotustodistus kolmen kuukauden kuluessa hakemuksen vastaanottamisesta ja ilmoitettava, onko hankkijan antama ilmoitus oikea. 4. Laadittu todistus on annettava hankkijalle toimitettavaksi viejälle, joka toimittaa sen edelleen asianomaiselle tulliviranomaiselle. 7 artikla Ilmoitusten ja asiaa koskevien asiakirjojen säilyttäminen 1. Hankkijan, joka laatii hankkijan ilmoituksen, on säilytettävä vähintään kolmen vuoden ajan kaikki asiakirjat, joilla ilmoituksessa annetut tiedot todistetaan oikeiksi. 2. Tulliviranomaisen, jolle INF 4 -tiedotustodistuksen antamista koskeva hakemus on esitetty, on säilytettävä hakemuslomake vähintään kolmen vuoden ajan. 8 artikla Valtuutetun viejän lupa 1. Viejä, joka säännöllisesti vie tavaroita jostakin muusta jäsenvaltiosta kuin siitä, johon hän on sijoittautunut, voi saada valtuutetun viejän aseman tätä vientiä varten. Tätä varten hänen on esitettävä hakemus sen jäsenvaltion toimivaltaisille viranomaisille, johon hän on sijoittautunut ja jossa hän säilyttää alkuperän todistavat asiakirjat. 2. Kun 1 kohdassa tarkoitetut viranomaiset ovat vakuuttuneita siitä, että asianomaisten sopimusten alkuperäpöytäkirjoissa tai yksipuolisia etuuskohtelujärjestelyjä koskevassa yhteisön lainsäädännössä asetetut edellytykset ovat täyttyneet, ja antavat luvan, niiden on ilmoitettava asiasta asianomaisten jäsenvaltioiden tullihallinnoille. 9 artikla Keskinäinen hallinnollinen avunanto Jäsenvaltioiden tulliviranomaisten on avustettava toisiaan hankkijan ilmoituksissa annettujen tietojen oikeellisuuden tarkastamisessa ja sen varmistamisessa, että valtuutetun viejän lupien järjestelmä toimii asianmukaisesti. 10 artikla Hankkijan ilmoitusten tarkastaminen 1. Jos viejä ei pysty esittämään INF 4 -tiedotustodistusta neljän kuukauden kuluessa siitä, kun tulliviranomaisten esittävät pyynnön, viejäjäsenvaltion tulliviranomaiset voivat pyytää suoraan sen jäsenvaltion viranomaisia, johon hankkija on sijoittautunut, vahvistamaan kyseisten tuotteiden etuuskohteluun oikeuttavan alkuperäaseman. 2. Sovellettaessa 1 kohdan säännöksiä viejäjäsenvaltion tulliviranomaisten on lähetettävä sen jäsenvaltion tulliviranomaisille, joille pyyntö on esitetty, kaikki käytettävissään olevat tiedot ja esitettävä sisältöä tai muotoa koskevat perusteet pyyntönsä esittämiselle. Viranomaisten on pyyntönsä tueksi toimitettava kaikki saamansa asiakirjat tai tiedot, joiden perusteella voidaan epäillä, että hankkijan ilmoituksessa olevat tiedot ovat virheelliset. 3. Tarkastuksen suorittavat sen jäsenvaltion tulliviranomaiset, jossa hankkijan ilmoitus on annettu. Kyseiset viranomaiset voivat vaatia todisteita, tarkastaa tuottajan tilejä tai tehdä muita aiheellisina pitämiään tarkastuksia. 4. Tarkastuksen tulokset ilmoitetaan tarkastusta pyytäneille tulliviranomaisille mahdollisimman pian INF 4 -tiedotustodistuksella. 5. Jos vastausta ei ole saatu viiden kuukauden kuluessa tarkastuspyynnön päivämäärästä tai vastauksessa ei ole riittävästi tietoja tuotteiden tosiasiallisen alkuperän määrittämiseksi, viejämaan tulliviranomaisten on mitätöitävä annetut EUR.1-tavaratodistukset, kauppalaskuilmoitukset tai EUR.2-lomakkeet, jotka on laadittu kyseisten asiakirjojen perusteella. 11 artikla Kumoaminen Kumotaan asetus (ETY) N:o 3351/83. Viittaukset kumottuun asetukseen katsotaan viittauksiksi tähän asetukseen. 12 artikla Siirtymäsäännökset 1. Ennen tämän asetuksen voimaantuloa annetut hankkijan ilmoitukset, myös hankkijan pitkäaikaisilmoitukset, jäävät voimaan. 2. Asetuksessa (ETY) N:o 3351/83 olevien mallien mukaisten hankkijan ilmoitusten antamista voidaan jatkaa kahdentoista kuukauden ajan tämän asetuksen voimaantulosta. 3. Asetuksen (ETY) N:o 3351/83 liitteessä V olevan mallin mukaisten INF 4 -tiedotustodistusten käyttöä voidaan jatkaa kahdentoista kuukauden ajan tämän asetuksen voimaantulosta. 13 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I Hankkijan ilmoitus tuotteista, joilla on etuuskohtelualkuperäasema Hankkijan ilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen ILMOITUS Allekirjoittanut ilmoittaa, että tässä asiakirjassa luetellut tavarat ........ [3] ovat ......... [4] alkuperätuotteita ja ovat ...................................................... [5] kanssa käytävässä etuuskohtelukaupassa sovellettavien alkuperäsääntöjen mukaisia. [3] Jos ilmoitus koskee ainoastaan tiettyjä asiakirjassa lueteltuja tuotteita, niillä on oltava tunnus tai merkki, jonka avulla ne voidaan selvästi tunnistaa, ja tästä merkistä on mainittava ilmoituksessa seuraavasti: "Tässä kauppalaskussa luetellut tavarat, jotka on merkitty ..., ovat ... alkuperätuotteita." [4] Yhteisö, jäsenvaltio tai kumppanimaa. [5] Ilmoitetaan kyseinen yksi tai useampi kumppanimaa. Allekirjoittanut sitoutuu toimittamaan tulliviranomaisille kaikki muut näiden pyytämät todistusasiakirjat. ............................... [6] [6] Paikka ja päiväys. .................................... [7] [7] Nimi ja asema yrityksessä. ...................................... [8] [8] Allekirjoitus. LIITE II Hankkijan pitkäaikaisilmoitus tuotteista, joilla on etuuskohtelualkuperäasema Hankkijan ilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen. ILMOITUS Allekirjoittanut ilmoittaa, että jäljempänä mainitut tavarat: ....................... [9] [9] Kuvaus. ..................... [10] [10] Kauppalaskussa käytetty kauppanimitys, esimerkiksi mallin numero. .......................... ...................... joita toimitetaan säännöllisesti ...................... [11], ovat ............. [12] alkuperätuotteita ja ovat ...................................... [13] kanssa käytävässä etuuskohtelukaupassa sovellettavien alkuperäsääntöjen mukaisia. [11] Sen yrityksen nimi, jolle tavaroita toimitetaan. [12] Yhteisö, jäsenvaltio tai kumppanimaa. [13] Ilmoitetaan kyseinen yksi tai useampi kumppanimaa. Tämä ilmoitus on voimassa näiden tuotteiden kaikkien myöhempien lähetysten osalta, jotka lähetetään ..................... - ....................., [14] [14] Ilmoitetaan päivämäärät. Ajanjakso ei saa olla pidempi kuin kaksitoista kuukautta. Allekirjoittanut sitoutuu viipymättä ilmoittamaan ................................., jos tämä ilmoitus ei enää ole voimassa. Allekirjoittanut sitoutuu toimittamaan tulliviranomaisille kaikki muut näiden pyytämät todistusasiakirjat. ................................... [15] [15] Paikka ja päiväys. ................................ [16] [16] Nimi ja asema, yrityksen nimi ja osoite. ............................... [17] [17] Allekirjoitus. LIITE III Hankkijan ilmoitus tuotteista, joilla ei ole etuuskohtelualkuperäasemaa Hankkijan ilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen. ILMOITUS Allekirjoittanut, liitteenä olevassa asiakirjassa mainittujen tavaroiden hankkija, ilmoittaa, että: 1. Seuraavia aineksia, jotka eivät ole yhteisön alkuperätuotteita, on käytetty yhteisössä näiden tavaroiden valmistamiseen: >TAULUKON PAIKKA> 2. Kaikki muut näiden tavaroiden valmistamiseen yhteisössä käytetyt ainekset ovat yhteisön alkuperätuotteita. Allekirjoittanut sitoutuu toimittamaan tulliviranomaisille kaikki muut näiden pyytämät todistusasiakirjat. .................................... [18] [18] Paikka ja päiväys. ................................ [19] [19] Nimi ja asema, yrityksen nimi ja osoite. ............................... [20] [20] Allekirjoitus. LIITE IV Hankkijan pitkäaikaisilmoitus tuotteista, joilla ei ole etuuskohtelualkuperäasemaa Hankkijan ilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen. ILMOITUS Allekirjoittanut, liitteenä olevassa asiakirjassa mainittujen tavaroiden hankkija, joka toimittaa näitä tavaroita säännöllisesti ............ [21], ilmoittaa, että: [21] Asiakkaan nimi ja osoite. 1. Seuraavia aineksia, jotka eivät ole yhteisön alkuperätuotteita, on käytetty yhteisössä näiden tavaroiden valmistamiseen: >TAULUKON PAIKKA> 2. Kaikki muut näiden tavaroiden valmistamiseen yhteisössä käytetyt ainekset ovat yhteisön alkuperätuotteita. Tämä ilmoitus on voimassa näiden tavaroiden kaikkien myöhempien lähetysten osalta, jotka lähetetään........... - ............ [22] [22] Ilmoitetaan päivämäärät. Ajanjakso ei saa olla pidempi kuin kaksitoista kuukautta. Allekirjoittanut sitoutuu viipymättä ilmoittamaan ................................. tämän ilmoituksen voimassaolon mahdollisesta lakkaamisesta. Allekirjoittanut sitoutuu toimittamaan tulliviranomaisille kaikki muut näiden pyytämät todistusasiakirjat. .................................... [23] [23] Paikka ja päiväys. ................................ [24] [24] Nimi ja asema, yrityksen nimi ja osoite. ............................... [25] [25] Allekirjoitus. LIITE V INF 4 -TIEDOTUSTODISTUS JA HAKEMUS INF 4 -TIEDOTUSTODISTUSTA VARTEN PAINATUSOHJEET 1. Lomake, jolla INF 4 -tiedotustodistus annetaan, on painettava valkoiselle, hiokkeettomalle kirjoituspaperille, joka painaa 40-65 grammaa neliömetriltä. 2. Lomakkeen koon on oltava 210 × 297 millimetriä. 3. Lomakkeiden painattamisesta vastaavat jäsenvaltiot; lomakkeissa on oltava sarjanumero, josta ne voidaan tunnistaa. Lomakkeet on painettava yhdellä yhteisön virallisista kielistä. >TAULUKON PAIKKA> Huomautuksia 1. Todistuksista ei saa pyyhkiä pois merkintöjä eikä niihin saa tehdä uusia merkintöjä vanhojen päälle. Mahdolliset muutokset on tehtävä viivaamalla yli virheelliset merkinnät ja tarvittaessa lisäämällä halutut merkinnät. Lomakkeen täyttäneen henkilön on varmennettava näin tehdyt muutokset nimikirjaimillaan, ja antamismaan tai -alueen tulliviranomaisen on vahvistettava ne. 2. Tavarat on merkittävä todistukseen jättämättä väliin tyhjää tilaa, ja kunkin tavaran eteen on merkittävä järjestysnumero. Välittömästi viimeisen rivin alle on vedettävä vaakasuora viiva. Käyttämätön tila on viivattava siten, että siihen on mahdotonta tehdä myöhemmin lisäyksiä. 3. Tavarat on kuvattava tavanomaisin kauppanimityksin ja riittävän yksityiskohtaisesti, jotta ne voidaan tunnistaa. 4. Lomake on täytettävä yhdellä yhteisön virallisista kielistä. Jäsenvaltion tulliviranomaiset, joiden on toimitettava tiedot tai jotka pyytävät tietoja, voivat pyytää käännöksen niille esitetyissä asiakirjoissa olevista tiedoista yhdellä tai useammalla kyseisen jäsenvaltion virallisista kielistä. >TAULUKON PAIKKA> HANKKIJAN ILMOITUS Allekirjoittanut kääntöpuolella mainittujen tavaroiden hankkija ILMOITTAA, että nämä tavarat täyttävät oheisen todistuksen saamiseksi vaadittavat edellytykset; MAINITSEE seuraavassa seikat, joiden nojalla nämä tavarat täyttävät mainitut edellytykset: ESITTÄÄ seuraavat todistusasiakirjat: [26] [26] Esimerkiksi: tuontiasiakirjat, tavaratodistukset, kauppalaskut, valmistajan ilmoitukset jne., jotka koskevat valmistukseen käytettyjä tuotteita tai samassa tilassa jälleenvietyjä tavaroita. SITOUTUU esittämään asianomaisten viranomaisten pyynnöstä kaiken sen lisätodistusaineiston, jonka ne mahdollisesti katsovat tarpeelliseksi oheisen todistuksen antamiseksi, sekä tarvittaessa hyväksymään kaikki mainittujen viranomaisten suorittamat, kirjanpitoonsa ja yllä mainittujen tavaroiden valmistusolosuhteisiin kohdistuvat tarkastukset; PYYTÄÄ, että näille tavaroille annettaisiin oheinen todistus. (Paikka ja päiväys) (allekirjoitus) RAHOITUSSELVITYS 1. TOIMENPITEEN NIMI Ehdotus neuvoston asetukseksi EUR.1-tavaratodistusten antamista, kauppalaskuilmoitusten ja EUR.2-lomakkeiden laatimista sekä tiettyjen valtuutetun viejän lupien antamista Euroopan yhteisön ja tiettyjen maiden välistä etuuskohtelukauppaa koskevien säännösten mukaisesti helpottavista menettelyistä. 2. BUDJETTIKOHTA Ei ole. 3. OIKEUSPERUSTA Perustamissopimuksen 133 artikla. 4. TOIMENPITEEN KUVAUS Tämän asetuksen tarkoituksena on: - mahdollistaa hankkijan ilmoituksen käyttö todisteena laadittaessa etuuskohtelualkuperää koskevaa kauppalaskuilmoitusta, ja - luoda oikeusperusta valtuutetun viejän luvan soveltamiselle rajojen yli. 5. RAHOITUSVAIKUTUKSET Ei ole.